Kringler naturreservat

Kringler naturreservat ligger på begge sider av Leira sentralt i Nannestad kommune, Akershus fylke. Området på østsiden av elva ved Nordre Kringler ble vernet først, den 16. desember 2022. Den 20. juni 2023 ble det tilføyd et område på vestsiden av elva, ved Søndre Kringler. Reservatet ligger på marin leire 150–190 meter over havet, og utgjør et ravinelandskap med nedskårne bekkedaler og svært frodig vegetasjon. Langs Leira sør i området er arealet preget av flomskogsmark og åpen flomfastmark. Vegetasjonen er variert både i feltsjikt og tresjikt, med både gran og mange forskjellige løvtrær. Ravinelandskap i leire er en sårbar naturtype, og sjeldent i internasjonal sammenheng. Referanser